જગત જમાદાર અમેરિકા પર સફેદ સંકટ, હજારો લોકોએ ઘરમાં જ પુરાઇ રહેવાનો વારો | heavy snowfall in chicago america people choked\nheavy snowfall in chicago america people choked\nઅમેરિકા / જગત જમાદાર અમેરિકા પર સફેદ સંકટ, હજારો લોકોએ ઘરમાં જ પુરાઇ રહેવાનો વારો\nTeam VTV 10:23 PM, 12 Nov 19\nજગત જમાદાર અમેરિકાના અત્યારે હાલ બેહાલ થઈ ગયા છે. વિશ્વની મહાસત્તા પર હાલ સફેદ સંકટ છે. અને એવું સંકટ કે શક્તિશાળી દેશ થોભી ગયો છે. અનેક ફ્લાઈટો રદ કરવી પડી છે. અને હજારો લોકોએ ઘરમાં જ પુરાઈ રહેવાનો વારો આવ્યો છે.\nજગત જમાદાર અમેરિકા પર સફેદ સંકટ, લોકો ઘરમાં પુરાઇ રહેવા મજબુર\nઅમેરિકામાં ભારે બરફવર્ષાને પગલે અનેક ફ્લાઈટો રદ કરાઇ\nઅમેરિકામાં ભારે બરફવર્ષાથી રોડ પર પણ 6-6 ઈંચ જેટલો બરફ જામી ગયો\nવિશ્વનો સૌથી શક્તિશાળી દેશ હાલ સફેદ સંકટ સામે બેહાલ છે. કુદરતના માર સામે લાચાર છે. અમેરિકામાં એવી બરફવર્ષા થઈ છે કે જ્યાં નજર પહોંચે ત્યાં બરફ જ બરફ જોવા મળી રહ્યો છે. ચારે બાજુ જાણે બરફનું સામ્રાજ્ય થઈ ગયું છે. અને બરફ પણ કેટલો ? રોડ પર પણ 6-6 ઈંચ જેટલો બરફ જામી ગયો છે. રોડ પર વાહનોની અવર જવર બંધ થઈ ગઈ છે. કારણ કે રોડ જોવા મળી રહ્યો નથી. જોવા મળી રહ્યો છે તો માત્રને માત્ર બરફ.\nઅમેરિકાનું શિકાગોના છે. જ્યાં ઓહરા અને મિડવે એરપોર્ટ ભારે બરફવર્ષાને કારણે બંધ કરવા પડ્યા છે. એરપોર્ટ પર બરફના થર જામી ગયા છે. રન વે ક્યાંય નજરે પડી રહ્યો નથી. જેના કારણે સોમવારે લગભગ 1200 જેટલી ફ્લાઈટ રદ કરવી પડી હતી. શિકાગો એરપોર્ટના ડિપાર્ટમેન્ટ ઓફ એવિએશનના કહેવા મુજબ સાંજે5વાગ્યા સુધી ઓહરા આંતરરાષ્ટ્રીય એરપોર્ટ પર 1114 ફ્લાઈટ રદ કરી દેવાઈ. જ્યારે મિડ વે એરપોર્ટ પર 98 ફ્લાઈન રદ કરી દેવાઈ. તો બરફવર્ષાથી બેહાલ થયેલા અમેરિકાના આવા દ્રશ્યો માત્ર એરપોર્ટ પર જ નથી. પરંતુ શિકાગો આસપાસના અનેક વિસ્તારોમાં પણ બરફથી હાહાકાર છે.\nઅમેરિકાના હવામાન વિભાગના કહેવા મુજબ શિકાગોના ઉત્તર અને મધ્યના વિસ્તારોમાં ભારે બરફવર્ષા થઈ. અને થોડાક સમયમાં એટલો જોરદાર બરફનો વરસાદ થયો કે વિસ્તારમાં ત્રણથી છ ઈંચ સુધી બરફ પથરાઈ ગયો. જેના કારણે લોકોને અનેક મુશ્કેલીઓનો સામનો કરવો પડ્યો. લોકોના ઘરો પર પણ બરફ જામી ગયો હતો. ઘરની બહાર પણ સફેદ ચાદર પથરાઈ ગઈ હોવાને કારણે લોકોએ ઘરની અંદર જ પુરાઈ રહેવાનો વારો આવ્યો હતો.\nલોકોને પડી રહેલી આ મુશ્કેલી હજુ પણ વધી શકે છે. કારણ કે હવામાન વિભાગે હજુ પણ ભારે બરફવર્ષા થવાની આગાહી કરી છે. શિકાગો આસપાસના એરપોર્ટના રન વે પર એટલો બરફ જામી ગયો હતો કે વિમાન રન વે પર દોડી શકે તેમ ન હતા. જેના કારણે રન પર ઉતરી ગયેલા વિમાનોને ખેંચીને લઈ જવું પડ્યું હતું.\nબરફવર્ષાને કારણે શિકાગો અને તેની આસપાસના વિસ્તારોમાં હાડ થીજવતી ઠંડી પડી રહી છે. કકડતી ઠંડીને કારણે અમેરિકોને મુશ્કેલીઓને સામનો કરવાનો વારો આવ્યો છે. સોમવારે શિકાગોના રોડ પર અડધા ફુટ સુધી બરફ જામી ગયો હતો.\nઅમેરિકાના ઈન્ડિયાનામાં6ઈંચ સુધી બરફ વરસ્યો. જેના કારણે દર વર્ષની સરખાણીએ આ વખતે ઠંડીની ઋતુ વહેલી આવી ગઈ છે. અને આ વખતે એવી ઠંડી પડી રહી છે કે તેણે છેલ્લા કેટલા વર્ષનો રેકોર્ડ તોડ્યો છે. સ્થાનિકોના કહેવા મુજબ આવી ઠંડી છેલ્લા 60 વર્ષમાં ક્યારેય જોઈ નથી.\nHeavy Snowfall Chicago USA World News ગુજરાતી ન્યૂઝ


કોમોડિટી સુપર બુલ માર્કેટ સાયકલમાં ખાંડમાં સ્ફોટક તેજીની સવારી\nઇબ્રાહિમ પટેલ (મેરાન્યૂઝ.મુંબઈ): કોમોડિટી સુપર બુલ માર્કેટ સાયકલમાં ખાંડમાં સ્ફોટક તેજીની શક્યતાઓ ધરાવે છે. ભારતમાં જહાજી કન્ટેનરની અછત વચ્ચે નિકાસ રવાનગી મોડી થઈ રહી છે, થાઈલેન્ડમાં નબળા શેરડી પાકને લીધે જાગતિક બજારમાં ખાંડ ઉપલબ્ધિ ઘટી છે. ભારત અને બ્રાજીલમાં બાયઓફયુઆલ ઉત્પાદનમાં ખાંડનો ભોગ લેવાઈ રહ્યો છે. આથી જ ક્રૂડ ઓઇલ અને પેટ્રોલના વધતાં ભાવની સંવેદના ખાંડના આંતરપ્રવાહમાં સમાવિષ્ટ થઈ રહી છે.\nખાંડ ટ્રેડરો કહે છે કે બ્રાજીલમાં શેરડીની લણણી સામાન્ય કરતાં મોડી શરૂ થઈ હોવાથી, નવી મોસમની આવકો મોડી પડશે અને બજારમાં પુરવઠા સ્થિતિ પણ ખરડાશે. આ બધા સાથે ક્રૂડ ઓઇલ, પેટ્રોલ, બાયોફ્યુઅલ અને કરન્સીબજારની વધઘટ, ખાંડના ભાવ પર અસર ઊભી કરશે. નાયમેક્સ રો સુગર માર્ચ પાકતો વાયદો શુક્રવારે ૧૭.૯૬ સેંટ પ્રતિ પાઉન્ડ (૪૬૪ ગ્રામ)ની માર્ચ ૨૦૧૭ પછીની નવી ઊંચાઈએ પહોંચ્યો હતો. સુગરના ભાવ સતત ૧૦મા મહિને વધ્યા હતા, ૧૯૬૧ પછી આ ઘટના પહેલી વખત નિર્માણ થઈ છે.\nમે ડીલિવરી વાયદો મંગળવારે ૧૭.૯૬ સેંટ મુકાયો હતો, આ વાયદો જુલાઇ ૨૦૨૦ પછી પહેલી વખત સાપ્તાહિક ધોરણે ૮ ટકા વધ્યો હતો. દૂર ડિલીવરીના મે વાયદા સામે માર્ચ પાકતા વાયદાના ઊંચા પ્રીમિયમ (ઊંધા બદલા), સૂચવે છે કે ટૂંકાગાળામાં પુરવઠા અછતની ચિંતા વધી છે. ૧૯૭૦ના દાયકાના આરંભે શરૂ થયેલા સુગર વાયદાની બોટમ જૂન ૧૯૮૫માં ૨.૨૯ સેંટ અને ઓલટાઈમ હાઇ નવેમ્બર ૧૯૭૪મા નોંધાઈ હતી.\nપરંપરાગત રીતે એપ્રિલમાં બ્રાજીલમાં શરૂ થતી આવકો સાથે ૨૦૨૧-૨૨ની જાગતિક ખાંડ મોસમ આરંભાતા પહેલા, વૈશ્વિક પુરવઠાના નબળા આકલન પર ખાંડની તેજી સવાર થઈ છે. દક્ષિણ અમેરિકી દેશોમાં શેરડી આધારિત ઇથેનોલની માંગમાં વધારો થવાની શક્યતા અને જાગતિક બજારમાં ક્રૂડ ઓઇલ તેમજ પેટ્રોલના ભાવ વધી રહ્યા છે તે પણ ખંડની તેજી માટેનું એક કારણ છે. આ સપ્તાહના આરંભ સાથે જ માર્ચ રો સુગર રોકડો અમેરિકન વાયદો મે ૨૦૨૧માં રોલ ઓવર (સોદા પાકતા વાયદામાંથી બેન્ચમાર્ક નવા વાયદામાં ખસેડવા) થવા લાગ્યો હતો. મે વ્હાઇટ સુગર વધીને ટન દીઠ ૪૮૨ ડોલર મુકાઇ હતી.\nઇંડિયન સુગર મિલ્સ એસોસિયેશન (ઇસ્મા)એ કહ્યું હતું કે ૧ ઓક્ટોબરથી શરૂ થયેલી વર્તમાન ખાંડ મોસમમાં મિલોને ફાળવવામાં આવેલા નિકાસ ક્વોટા ૪૧ ટકા સંકડાઈ ગયા છે. ૨૦૨૦-૨૧ની વર્તમાન સુગર મોસમમાં ૧૫ ફેબ્રુઆરી સુધીમાં ભારતનું ખાંડ ઉત્પાદન પરંપરાગત રીતે પ્રગતિ સાધતું રહ્યું છે, આ સ્થિતિમાં ગતવર્ષ કરતાં ઉત્પાદન ૨૫ ટકા વધુ રહ્યું હતું. ઇસ્માનો અંદાજ છે કે ૩૧ જાન્યુઆરી ૨૦૨૧ સુધીમાં ભારતમાંથી ૭ લાખ ટન ખાંડની નિકાસ થઈ છે.\nઇસ્માએ કહ્યું કે અત્યાર સુધીમાં ૨૫ લાખ ટન નિકાસ કરારો થઈ ગયા છે. ૧૫ ફેબ્રુઆરી સુધીમાં ખાંડ મિલોએ ૨૦૮.૮૯ લાખ ટન ખાંડનું ઉત્પાદન કર્યું હતું, જે ગતવર્ષના સમાંગાળામાં ૧૭૦.૦૧ લાખ ટન હતું. ૨૦૨૦-૨૧ની મોસમમાં ૪૯૭ ખાંડ મિલોમાંથી ૪૪૭ મિલો શેરડી પિલાણમાં ગઈ હતી. 33 મિલોને શેરડીની ઉપલબ્ધિ વાજબી પ્રમાણમાં નહીં થતાં ઉત્પાદનમાં જઈ શકી ન હતી.\n(અસ્વીકાર સૂચના: www.commoditydna.com અને ઇબ્રાહિમ પટેલ દ્વારા કરાયેલ આ એનાલીસીસ માત્ર શૈક્ષણિક હેતુ માટે જ છે. ઈન્ટેલીજન્ટ વાંચકોને વિનંતી છે કે તેઓ કોઈ નવા સોદા કે પોઝીશન ઉભી કરે, તે અગાઉ પોતાની વિવેક બુદ્ધિથી બજારનું આકલન કરે.)\nSugar Commodity Super Bull Business News Ibrahim Patel India Latest News


જામનગર શહેર માંથી એક યુવાન લાપત્તા બન્યો છે. ઉપરાંત નારાણપરની એક યુવતી ગૂમ થઈ છે, જ્યારે નાની ખાવડી નો એક યૂવાન પણ લાપતા થયો છે.જે ત્રણેય ગુમ થયા અંગેની નોંધ જુદાજુદા પોલીસ મથકમાં કરવામાં આવી છે, અને પોલીસ તેને શોધી રહી છે.\nજામનગરમાં તિરૂપતિ પાર્ક સોસાયટીમાં રામ પાર્ક શેરી નંબર -૨ માં રહેતો અને કર્મકાંડી નું કાર્ય કરતો સતીશ બાલકૃષ્ણભાઈ જોશી નામનો 32 વર્ષનો યુવાન પોતાના ઘેરથી એકાએક લાપતા બની ગયો છે. પરિવારજનોની શોધખોળ પછી તેનો પત્તો નહીં મળતાં આખરે સિટી સી. ડિવિઝન પોલીસ મથકમાં આ બાબતે પરિવારજનોએ ગૂમ નોંધ કરાવી છે. જેને પોલીસ શોધી રહી છે.\nજામનગર તાલુકાના નારણપર ગામમાં રહેતી પૂર્વીબેન પ્રવીણભાઈ ચાંદ્રા નામની ૧૯ વર્ષની યુવતી પોતાના ઘેરથી એકાએક લાપતા બની ગઈ છે. આ મામલે ઉર્વીબેન ના પરિવારજનોએ પંચકોશી બી ડિવિઝન પોલીસ મથકમાં ગૂમ નોંધ કરાવી છે. જેને પણ પોલીસ શોધી રહી છે.\nઆ ઉપરાંત જામનગર તાલુકાના નાનીખાવડી ગામમાં રહેતો જોગીદાસ ઉર્ફે જોગુ રાજુભાઈ હાજાણી નામનો બાવીસ વર્ષનો માલધારી યુવાન પોતાના ઘેરથી કોઈને કહ્યા વગર લાપતા બની ગયો છે. તેના પરિવારજનોએ પણ સિક્કા પોલીસ મથકમાં ગૂમ નોંધ કરાવી છે. અને પોલીસ તેને શોધી રહી છે.


પેટ્રોલ-ડીઝલ ના ભાવ કેમ વધી રહ્યા છે? જાણો - Navgujarat Times - Gujarati News\nHomeBusinessપેટ્રોલ-ડીઝલ ના ભાવ કેમ વધી રહ્યા છે? જાણો\nક્રૂડના વૈશ્વિક ભાવમાં વૃદ્ધિ અને રૂપિયાના મૂલ્યમાં ઘટાડાને કારણે પેટ્રોલ-ડીઝલના ભાવ રેકોર્ડ ઊંચાઈએ પહોંચ્યા છે. તેને લીધે સરકાર પર ડ્યૂટીમાં ઘટાડો કરી ગ્રાહકોને રાહત આપવાનું દબાણ વધી રહ્યું છે. દિલ્હીમાં રવિવારે પેટ્રોલનો ભાવ પ્રતિ લિટર રૂ.76.24 હતો, જે સપ્ટેમ્બર 2013ના રૂ.76.06ના સર્વોચ્ચ સ્તરને વટાવી ગયો છે. ત્યારે આર્થિક પાટનગર મુંબઈમાં એક લિટર પેટ્રોલનો ભાવ રૂ.84.07, ચેન્નાઈમાં રૂ.79.13 અને કોલકાતામાં રૂ.78.91 હતો.\nછેલ્લા કેટલાક સમયમાં ડીઝલના ભાવ પણ સતત નવી ઊંચી સપાટી સ્પર્શી રહ્યા છે. રવિવારે દિલ્હીમાં ડીઝલનો ભાવ પ્રતિ લિટર રૂ.67.57, કોલકાતામાં રૂ.70.12, મુંબઈમાં રૂ.71.94 અને ચેન્નાઈમાં રૂ.71.32 હતો. 1 જુલાઈ 2017થી દિલ્હીમાં પેટ્રોલ અને ડીઝલના ભાવમાં અનુક્રમે રૂ.13.15 અને રૂ.14.24નો વધારો નોંધાયો છે.\nસૂચિત ગાળામાં વૈશ્વિક બજારમાં ક્રૂડનો ભાવ લગભગ 67 ટકા વધીને 80 ડોલરે પહોંચ્યો છે. માંગમાં વધારો, સાઉદી અરેબિયા અને રશિયાની આગેવાનીમાં ઓઇલ કાર્ટેલ દ્વારા ઉત્પાદન કાપ, વેનેઝુએલાના ઉત્પાદનમાં ઘટાડો અને ઇરાન પર પ્રતિબંધના અમેરિકાના નિર્ણયને પગલે ક્રૂડના ભાવમાં ઉછાળો નોંધાયો છે.\nપેટ્રોલ મુંબઈમાં સૌથી મોંઘું છે જ્યારે હૈદરાબાદમાં ડીઝલ સૌથી મોંઘું છે. ખાસ વાત એ છેકે ઘણાં શહેરોમાં પેટ્રોલ અને ડીઝલના ભાવમાં કોઈ ખાસ અંતર રહ્યું નથી. જેથી બંને વાહનોના માલિકોને કોઇ પણ ખાસ ફાયદો મળી રહ્યો નથી.\nસરકારી ઓઇલ માર્કેટિંગ કંપનીઓ પાસે પેટ્રોલ-ડીઝલના ભાવમાં રોજ વધઘટની સ્વતંત્રતા છે. જોકે, કર્ણાટકની ચૂંટણીના 19 દિવસ અગાઉ પેટ્રોલ-ડીઝલનો દૈનિક વધારો અટકાવી દેવાયો હતો. આ ગાળામાં ક્રૂડના વૈશ્વિક ભાવમાં સતત વધારો નોંધાયો હતો. જેને સરભર કરવા ઓઇલ કંપનીઓ હવે ભાવ વધારી રહી છે. 14 મેના રોજ દૈનિક ભાવવધારો શરૂ થયો ત્યારથી પેટ્રોલના ભાવમાં લિટરે રૂ.1.61 અને ડીઝલમાં રૂ.1.64નો વધારો થયો છે.\nઆ તરફ પેટ્રોલિયમ મંત્રી ધર્મેન્દ્ર પ્રધાને કહ્યું કે, હું જાણુ છું કે દેશમાં અને તેમાં પણ ખાસ કરીને મધ્યમ વર્ગના લોકોને પેટ્રોલ, ડીઝલની વધતી કિંમતોથી સૌથી વધુ ખરાબ અસર થઈ છે. સરકાર તેનો હલ શોધવા ખૂબ જ જલ્દી કોઈ પગલું ઉઠાવશે. જોકે તેમણે એ સ્પષ્ટ ન કર્યું કે સરકાર કઈ દિશામાં પગલું ભરશે અને શું પગલું ભરશે.\nગાંધીનગર: ડ્રાયવિંગ લાયસન્સ ધરાવનારાઓ માટે આવ્યા સારા સમાચાર\nઆ5દેશોમાં 1 લીટર પેટ્રોલનો ભાવ જાણીને નીકળી જશે તમારી હવા\nશુક્રવારે લોન્ચ થશે 125 રૂપિયાનો સિક્કો


ટોપ 5: આપબળે સફળ થનારી દુનિયાની મહિલાઓ - જાણવા જેવું.કોમ\nHome / જાણવા જેવું / આપબળે સફળ થનારી દુનિયાની આ ટોપ5મહિલાઓ\nઆપબળે સફળ થનારી દુનિયાની આ ટોપ5મહિલાઓ\nPosted on March 14, 2018 by JanvaJevu in જાણવા જેવું with0Comments\nજ્યારે કોઇ વ્યક્તિ જીવનમાં સફળતા મેળવે છે ત્યારે તેમાં અનેક પ્રેરણાત્મક વાતો મળી આવે છે. પરંતુ જો વાત મહિલાની કરવામાં આવે તો ખાસ પ્રકારની સફળતા મેળવવામાં તેઓને ખાસ પ્રયાસ કરવા પડે છે. આજે અહીં એવી નામી મહિલાઓની વાત કરવામાં આવી છે કે જેઓએ આપબળે પોતાની અલગ ઓળખ બનાવી છે. પોતાના પતિ કે કોઇની ઓળખ સિવાય પણ તેઓ પોતાની આગવી ઓળખ પ્રાપ્ત કરી ચૂક્યા છે. જેના કારણે તેઓ ફોર્બ્સની યાદીમાં પણ સ્થાન મેળવી ચૂક્યા છે. આજે અહીં આવી પ્રેરણાત્મક મહિલાઓની વાત કરવામાં આવી છે કે જેઓએ અનેકગણી સફળતા મેળવી લીધી છે.\nઅમેરિકાના રાષ્ટ્રપતિ બરાક ઓબામાના નામથી તો સૌ પરિચિત છે. અહીં તેમની પત્ની પણ મીડિયામાં ખૂબ જ નામ ધરાવે છે. મિશેલ પોતાની કેટલીક ખાસિયતોના કારણે પણ જાણીતી બની ચૂકી છે. તેમને દુનિયાની તાકાતવર મહિલાઓમાં સ્થાન આપવામાં આવ્યું છે. ‘લેટ્સ મૂવ’ કેમ્પેન જે બાળકોના જાડાપણાની સમસ્યાને લઇને શરૂ કરવામાં આવ્યું છે તેનો વિકાસ કરવાનું કામ તેઓ કરી રહ્યા છે. તેને આગળ વધારવામાં મિશેલ ઓબામાનો ફાળો ઘણો મોટો છે.\nદ રિચેસ્ટ ઓનલાઇનના જણાવ્યા પ્રમાણે મિશેલને5દિનની એશિયા ટ્રિપમાં દુનિયાભરની લાખો છોકરીને ભણવા માટે પ્રેરિત કરી છે. મિશેલનું નામ દુનિયાની સૌથી વધારે 25 પ્રેરણાત્મક મહિલાઓમાં સામેલ કરાયું છે. એટલું નહીં 2006માં વૈનિટી ફેર મેગેઝીનમાં મિશેલનું નામ દુનિયાની 10 બેસ્ટ ડ્રેસ્ડ લોકોમાં આવી ચૂક્યું છે. ફોર્બ્સ દ્વારા તેમનું નામ દુનિયાની 10 સૌથી પાવરફૂલ મહિલાઓમાં રાખવામાં આવ્યું છે.\nઆ દુનિયાની અન્ય તાકાતવર મહિલાઓમાંની એક છે. અહીં કોલંબિયન સિંગર અને રાઇટર શકીરાએ અનેકરેકોર્ડ્સ બનાવ્યા છે. એટલું જ નહીં તેઓએ હિપ્સ ડોન્ટ લાય સોન્ગની મદદથી 21મી સદીનો બેસ્ટ સેલિંગનો રેકોર્ડ પણ બનાવ્યો છે. ‘વાકા વાકા’ના બેસ્ટ સેલિંગ વર્લ્ડ રેકોર્ડને પણ શકીરાએ બનાવ્યો છે. તે પહેલી એવી વ્યક્તિ છે જેના ફેસબુક પર 10 કરોડ ફોલોઅર્સ છે. સાથે શકીરા યુનિસેફની ગુડવિલ એમ્બેસડર પણ છે. એજ્યુકેશન સિસ્ટમને સપોર્ટ કરવાને માટે શકીરા બેયફૂટ ફાઉન્ડેશનની સાથે જોડાયેલી છે. ફોર્બ્સે શકીરાને દુનિયાની 81મી પાવરફૂલસ મહિલા ગણાવી છે.\nફોર્બ્સ દ્રારા હોલિવૂડની આ અભિનેત્રીને દુનિયાની 54મી સુદર અને પાવરફૂલ મહિલા ગણાવવામાં આવી હતી. એન્જેલિના જોલી ત્યારે વધારે ચર્ચામાં રહી જ્યારે તેણે કેન્સરના ખતરાથી બચવાને માટે ઓવરીને હટાવી દેવડાવી હતી. સાથે તેમણે બ્રેસ્ટ કેન્સરના સેલ્સને વધારવાને માટે સર્જરી કરાવી ત્યારે પણ તે વધારે ચર્ચામાં રહી હતી. તેઓ અનેક સામાજિક કાર્યોમાં પણ અગ્રેસર જોવા મળી છે.\nતમને જાણીને નવાઇ લાગશે પણ હાલમાં જ તેઓએ 57મી સૌથી પાવરફૂલ મહિલાનો અવોર્ડ મેળવ્યો છે. તેઓએ કરિયર તો હોલિવુડ અભિનેત્રી તરીકેની બનાવી છે. આ સિવાય સોફિયા વેરગારા ટીવીની સોથી વધારે કમાનારી અભિનેત્રી છે. થોડા સમય પહેલાં તે જયારે કોન્ટ્રોવર્સીમાં ફસાઇ હતી ત્યારે તેમણે ફિલ્મોને પ્રમોટ કરવા વિશે જણાવ્યું હતું, તેઓ પોતાના કામનું પ્રમોશન કરી શકે છે અને પોતાના પર્સનલ જીવનને શેર કરવાનું ટાળે છે.\n2014માં બેયોંસને ફોર્બ્સના ટોપ 100 સેલેબ્સમાંની એક ગણવામાં આવી હતી અને સાથે એક વર્ષ પહેલાં બેયોંસને દુનિયાની 21 પાવરફૂલ મહિલાઓમાંની એક ગણાવાઇ હતી. આજકાલ તે સામાજિક કાર્યોમાં પણ પોતાનું યોગદાન આપી રહી છે અને સાથે તેમાં પોતાનો રસ દાખવી રહી છે. એક સફળ મહિલા તરીકે તેણે અનેક કાર્યો પાર પાડ્યા છે અને સારું નામ કમાયું છે.\nઆ છે દુનિયાના ઉટપટાંગ અને બ્યુટીફૂલ રેલ્વે ટ્રેક, જેને અચૂક જોવા જોઈએ!\nઆ બ્યુટીફૂલ ફોટોસ જોઈ તમે WOW કહેતા પોતાને નહિ રોકી શકો!!\nજમીનની અંદર થી રોશની નીકળે છે અને પૂરી થઈ છે મનોકામના\nઆ યુવકે બનાવ્યું ઇન્સ્ટાગ્રામ, પહેલા તેનું નામ ‘બર્બન’ રાખ્યું હતું\nઇન્સ્ટાગ્રામ હાલમાં સૌથી ખ્યાતનામ સોશિયલ નેટવર્કમાંથી એક છે. હાલમાં જ...


Patidar leader Hardik Patel Reaction after high court ordered sv – News18 Gujarati\n'મારો વાંક માત્ર એટલો કે ભાજપ સામે ઝૂક્યો નહીં, પણ લડતો રહીશ'\nLast Updated : March 29, 2019, 18:41 IST\nહાઇકોર્ટ તરફથી હાર્દિક પટેલ અને કોંગ્રેસને મોટો ઝટકો મળ્યો છે. સજા પર સ્ટે મૂકવાની હાર્દિકની અરજીને હાઇકોર્ટે ફગાવી દીધી છે. જેનાથી હવે હાર્દિક લોકસભાની ચૂંટણી લડી શકશે નહીં પરંતુ આ અંગે તે સુપ્રીમ કોર્ટમાં જઇ શકે છે. ત્યારે હાઇકોર્ટના નિર્ણય બાદ હાર્દિક પટેલે સોશિયલ મીડિયા પર પોતાની પ્રતિક્રિયા આપી છે.\nહાર્દિકે સોશિયલ મીડિયા એકાઉન્ટ ટ્વીટર પર લખ્યું કે ગુજરાત હાઇકોર્ટના નિર્ણયનું સ્વાગત કરું છું. ચૂંટણી તો આવતી જતી રહી છે. પરંતુ બંધારણ સામે ભાજપ કામ કરી રહ્યું છે. કોંગ્રેસ પાર્ટીના 25 વર્ષના કાર્યકર્તાને ચૂંટણી લડવાથી કેમ રોકવામાં આવી રહ્યો છે. ભાજપના અનેક નેતાઓ સામે કેસ દાખલ છે, સજા પણ છે. પરંતુ કાયદો માત્ર અમારા માટે છે.\nઅહીં ક્લિક કરી વાંચોઃ હોલિવૂડમાં છે જેક્લિનની હમશકલ, જુઓ જ્યારે બંને એકબીજને મળી\n— Hardik Patel (@HardikPatel_) 29 March 2019\nહાર્દિકે વધુમાં લખ્યું કે અમે ડરીશું નહીં, સત્ય, અહિંસા અને ઇમાનદારીથી સામાન્ય જનતાનો અવાજ ઉઠાવતા રહીશું. જનતાની સેવક કોંગ્રેસ પાર્ટીની સરકાર બનાવીશું. પાર્ટી માટે ગુજરાત સહિત સમગ્ર દેશમાં પ્રચાર કરીશ. મારો વાંક માત્ર એટલો જ છે કે હું ભાજપ સામે ઝૂક્યો નહીં. સત્તા સામે લડવાનું આ પરિણામ છે.\nહાર્દિક ચૂંટણી નહીં લડી શકે તે અંગે કોંગ્રેસ તરફથી પોરબંદરના ઉમેદવાર લલિત વસોયાએ જણાવ્યું કે અમે આ બાબતે સુપ્રીમ કોર્ટમાં જઇશું અને જ્યારે હાર્દિક ચૂંટણી લડવાની મંજૂરી મળશે ત્યારે હાર્દિક જ્યાંથી કેશે તે સીટ અમે ખાલી કરીશું અને હાર્દિકની ઉમેદવારી નોંધાવીશું. તો ભાજપ તરફથી પ્રતિક્રિયા આપતાં કેન્દ્રીય મંત્રી મનસુખ માંડવિયાએ જણાવ્યું કે હાર્દિક ચૂંટણી લડી શકે કે ના લડી શકે તે કોંગ્રેસનો વિષય છે. હાઇકોર્ટના ઓર્ડરમાં ભાજપ ક્યાંય વચ્ચે નથી. કોંગ્રેસ હાર્દિકના સહારે હતી, પરંતુ હકીકત એ છે કે કોંગ્રેસ અસ્તિત્વને બચાવવાનો પ્રયાસ કરી રહી છે.\nFirst published: March 29, 2019, 17:12 IST\nTags: Gujarat Lok sabha election 2019, Patidar leader, ગુજરાત હાઇકોર્ટ, હાર્દિક પટેલ


એક વખત જમાં કરો2લાખ; પછી દરે વર્ષ 13,200 રૂપિયાની ગેરંટી આવક મેળવો - Saurashtra Times\nHome Ajab-Gajab એક વખત જમાં કરો2લાખ; પછી દરે વર્ષ 13,200 રૂપિયાની ગેરંટી...\nએક વખત જમાં કરો2લાખ; પછી દરે વર્ષ 13,200 રૂપિયાની ગેરંટી આવક મેળવો\nNovember 25, 2021 4:11 am\nપોસ્ટ ઑફિસની માસિક આવક યોજનાએ એક મોટી નાની બચત યોજના છે. ત્યારે આ યોજનામાં તમને જમા રકમ પર દર મહિને બાંયધરીકૃત આવક મળે છે. ત્યારે માર્કેટની અસ્થિરતા આ યોજનામાં તમારા રોકાણ પર કોઈ અસર કરતી નથી. ત્યારે તમારા પૈસા સંપૂર્ણપણે સુરક્ષિત છે. સાથે તમારે MIS ખાતામાં માત્ર એક જ વાર રોકાણ કરવું પડશે. તેની પાકતી મુદત5વર્ષની છે. એટલે કે, પાંચ વર્ષ પછી તમને બાંયધરીકૃત માસિક આવક મળવાનું શરૂ થશે.\nએમઆઈએસ કેલ્ક્યુલેટર પ્રમાણે જો કોઈ વ્યક્તિ આ ખાતું2લાખ રૂપિયાની ડિપોઝિટ સાથે ખોલે છે ત્યારે તેને પાકતી મુદત પછી, તેની આગામી પાંચ વર્ષ માટે વાર્ષિક 13,200 રૂપિયાની આવક મળશે.ત્યારે એટલે કે દર મહિને તમને 1,100 રૂપિયા મળશે. આ રીતે, તમને પાંચ વર્ષમાં કુલ 66,000 રૂપિયાનું વ્યાજ મળશે. હાલમાં, પોસ્ટ ઓફિસના MIS પર 6.6% વાર્ષિક વ્યાજ ચૂકવવામાં આવે છે.\nPOMIS યોજનામાં લઘુત્તમ રૂ. 1,000ના રોકાણ સાથે ખાતું ખોલાવી શકાય છે. ત્યારે આ સિંગલ અને જોઈન્ટ બંને એકાઉન્ટ ખોલાવી શકાય છે. ત્યારે તમે એક ખાતામાં વધુમાં વધુ રૂ. 4.5 લાખ અને સંયુક્ત ખાતામાં રૂ.9લાખ સુધીનું રોકાણ કરી શકો છો. ઈન્ડિયા પોસ્ટ અનુસાર, એમઆઈએસમાં દર મહિને વ્યાજ ચૂકવવામાં આવે છે. કોઈપણ ભારતીય નાગરિક પોસ્ટ ઓફિસની માસિક આવક યોજનામાં રોકાણ કરી શકે છે.\nPrevious articleશું તમારી પાસે છે આ5રૂપિયાની નોટ, તો તમને ઘરે બેઠા મળી જશે2લાખ રૂપિયા, જાણો કેવી રીતે\nNext articleટાટા પંચને ટક્કર આપવા આવી રહી છે મારુતિની આ SWIFT નાની SUV કાર\nએક લગ્ન આવા પણ ! વરમાળા પહેરાવ્યા પછી વરરાજા ભાગી ગયો,...


જો તમે પણ મેદાના લોટથી બનેલી વધુ ચીજો ખાઈ રહ્યા છો, તો તે એકવાર ચોક્કસ વાંચો…. – લીલુડી ધરતી\nજો તમે પણ મેદાના લોટથી બનેલી વધુ ચીજો ખાઈ રહ્યા છો, તો તે એકવાર ચોક્કસ વાંચો….\nમેદાના લોટના બનેલા મેદાના ફ્લોરનો ઉપયોગ આપણા રોજિંદા જીવનમાં વધી રહ્યો છે. આપણે નિયમિતપણે બર્ગર, પીત્ઝા, બ્રેડ, ડોનટ્સ વગેરેના સ્વરૂપમાં મેદાના લોટ ખાય છે. પરંતુ શું તમે જાણો છો કે આ વસ્તુઓ ખાવામાં જેટલું સ્વાદિષ્ટ લાગે છે તે આપણા શરીર માટે એટલું જ નુકસાનકારક છે. તેનાથી આપણા વજનમાં વધારો થાય છે, પરંતુ આ વસ્તુઓ આપણા શરીર પર ખાવાથી ખૂબ ખરાબ અસર પડે છે. તેથી, આ મેદાના આપણા સ્વાસ્થ્ય માટે ઝેર જેવું છે. આપણે તેને ભાગ્યે જ ખાવું જોઈએ.\nખરેખર, લોટની પ્રક્રિયા દરમિયાન, તેમાંથી ફાઇબર દૂર કરવામાં આવે છે, જે પાચન માટે ખૂબ જ મહત્વપૂર્ણ છે. આ ઉપરાંત, ઘઉંમાંથી તેનું તમામ પોષણ પ્રક્રિયા દરમિયાન બહાર પાડવામાં આવે છે. આમ, લોટમાં ખનિજ તત્વો, વિટામિન્સ અથવા કોઈ પણ પ્રકારનું પોષણ હોવાને કારણે, તે આરોગ્યપ્રદ માનવામાં આવતું નથી. ઘણા દુકાનદારો તેમના લોટને વેચવા માટે તેમના પેકેટો પર સમૃદ્ધ ફ્લોર લખે છે, પરંતુ તે ખરેખર કંઈ નથી.\nજો દરરોજ લોટનું સેવન કરવામાં આવે તો તે ફેટી લીવરમાં વધારો અને ખરાબ કોલેસ્ટ્રોલ જેવી સમસ્યાઓ પેદા કરી શકે છે. તેનું સતત સેવન કરવાથી વજન વધવા, મૂડમાં ફેરફાર, બીપી વધી જાય છે અને લોકો સ્થૂળતા તરફ આગળ વધી શકે છે. તેથી, મેઇડાનો ઉપયોગ શક્ય તેટલું ઓછું કરવું જોઈએ. મેદાના લોટ ખાવાથી તમારા શરીરને શું નુકસાન થઈ શકે છે તે તમે જાણતા નથી, તો નીચે આપેલા મુદ્દાઓ ચોક્કસપણે વાંચો.\n1. મેદાના લોટમાં પાચન સમસ્યાઓલોટને આપણા પેટનો ગુંદર કહેવામાં આવે છે. આજના સમયમાં, ઘણી વસ્તુઓ સરસ લોટથી બનાવવામાં આવે છે અને આ આખું લોટ આપણી આંતરડામાં ચોંટે છે. મેદાના લોટમાં કોઈ ફાઇબર હોતું નથી અને તે પાચનશક્તિને ધીમું કરે છે, ચયાપચયને ધીમું કરે છે અને વજન, માથાનો દુખાવો અને કબજિયાત જેવી સમસ્યાઓ પેદા કરી શકે છે.\n2. મેદાના ફ્લોરમાંથી એસિડિટી જ્યારે મેદાના લોટના શુદ્ધિકરણની પ્રક્રિયા થાય છે, તે દરમિયાન તે અંદરની બધી પોષણ અદૃશ્ય થઈ જાય છે અને તેથી તે એસિડિક બને છે. જો તમે એસિડથી ભરપૂર આહાર લો છો, તો પછી તમારા હાડકાંમાં કેલ્શિયમ ઓછું થવાનું શરૂ થાય છે, જેનાથી તમારી હાડકાની ગીચતા ઓછી થાય છે. તે ક્રોનિક રોગો, બળતરા અને સંધિવાનું મુખ્ય કારણ પણ બની શકે છે.\n3. મેડાથી પોષક ઉણપ સરસ લોટની પ્રક્રિયા દરમિયાન, બધા ફાઇબર, બધા આવશ્યક ખનિજો અને વિટામિન્સ તેમાંથી દૂર થાય છે. આ સાથે, બ્લીચિંગ પણ કરવામાં આવે છે, જેના કારણે સફેદ લોટને સફેદ રંગ મળે છે. જો કે તે સ્વાસ્થ્ય માટે ખૂબ નુકસાનકારક નથી, પરંતુ તેમાં કૃત્રિમ ઘટકો ઉમેરવામાં આવતા હોવાથી, તે તમારા માટે બહુ સારા નથી.\n4. બ્લડ સુગર વધવાની શક્યતા લોટમાં એલોક્સિન હોય છે જે તમારા શરીર માટે સારું નથી. તે સ્વાદુપિંડના બીટા કોષોને નષ્ટ કરે છે અને તમારા શરીરમાં તે ઝેરી છે. દરરોજ તેનું સેવન કરવાથી તમે ડાયાબિટીઝ જેવી બિમારીથી પણ પીડાઈ શકો છો. તમારી જાતને સંપૂર્ણ સ્વસ્થ રાખવા માટે, તમારે બધા હેતુપૂર્ણ લોટ અને ઘઉં, જુવાર અથવા બાજરીને બદલે ખાવાનું બંધ કરવું જોઈએ.\n← આ5યોગાસન તનાવ અને થાક દૂર કરવા માટે આપણે રોજ કરવા જોઈ જાણો કયા છે5યોગાસન…..\nજાણો આમ ના પાનના ફાયદા, પથરી થી લઈને પેટની બીમારીઓ સુધી ખૂબ છે ફાયદાકારક…. →


આધાર કાર્ડ તમને અપાવી શકે છે 30000 રૂપિયા બસ કરવાનું છે આ એક કામ\nઆધાર કાર્ડ તમને અપાવી શકે છે 30,000 રૂપિયા, બસ કરવાનું છે આ એક કામ\nજો તમે તમારું આધાર કાર્ડ બનાવીને રાખ્યું છે તો આ ખબર તમારા માટે જ છે. તમે તમારા આધાર કાર્ડ ની મદદ થી 30 હજાર રૂપિયા સુધીની ધનરાશિ મેળવી શકો છો. આ ઘોષણા બીજા કોઈ નહીં પરંતુ આધારકાર્ડ બનાવવા વાળી કંપની UIDAI એ કરી છે.\nજોકે આ UIDAI કંપની તરફથી ઓનલાઇન ટેસ્ટ શરૂ કરવામાં આવી છે આ હરીફાઈ 18 જૂન થી 8 જુલાઇ સુધી ચાલી શકે છે.\nહરીફાઈ પછી 48 વિજેતાઓને પસંદ કરવામાં આવશે. અને તેને 30 હજાર રૂપિયા સુધીનું એનું ઈનામ દેવામાં આવશે.\nતેના માટે તમારે કરવું પડશે આ કામ….\nજો તમારે આ હરીફાઈમાં ભાગ લેવો હોય તો તમારે આધાર તરફથી આપવામાં આવેલી સર્વિસ માંથી કોઈપણ એક નો 30 કે 120 સેકન્ડનો અનલિમિટેડ ટ્યુટોરીયલ વિડીયો બનાવો પડશે. આ વિડીયો હિન્દી કે અંગ્રેજી કોઈપણ ભાષામાં તમે બનાવી શકો છો. તમે આ વિડીયો બનાવ્યા પછી નીચે આપેલી લીંક પર તમારે આ વિડિયો મોકલવો જોઈએ.\nવિડીયો કેવી રીતે મોકલવો:\nવિડીયો બની ગયા પછી તમે યુ ટ્યુબ, ગુગલ ડ્રાઈવ કે અન્ય કોઈ પણ વિડિયો શેર પ્લેટફોર્મ પર તમે આ વિડીયો અપલોડ કરો.અને તેની લીંક UIDAI ઇમેઇલ કરી દો.\nવિડિયો મોકલ્યા સમયે તમારે થોડીક નહીં જેવી જાણકારી પણ દેવી જરૂરી છે. જેમાં તમારે તમારો આધારકાડ એકાઉન્ટ આ લીંક સાથે જોડવું જોઈશે. તે ઉપરાંત તમારે તમારો આધાર નંબર,તમારું નામ અને તમારું સરનામું તેમ જ તમારો મોબાઈલ નંબર જેવી અન્ય કેટલીક જરૂરી જાણકારી UIDAI મા દેવી પડશે.\n#ContestAlert#MyAadhaarOnline There are 48 cash prizes to be won! Send in your videos in any of the 15 categories defined here: https://t.co/uu2je7d11Tpic.twitter.com/Wpkcnbbuoc\nકેવી રીતે મળશે:\nકેશ પેકેજ કુલ 15 કેટેગરી અને 15 કેટેગરીમાંથી ટોપ3વીડિયોને એવોર્ડ મળી શકશે. તેમાંથી પહેલાં વિજેતાને 20,000 બીજા વિજેતા ને 10 હજાર અને ત્રણ વિજેતા ને5હજાર રૂપિયા દેવામાં આવશે.\nTopic: #ફેસબુક #ટેલિગ્રામ #twitter


Gujarati News » Mumbai » | 226 new cases of corona virus came in Thane six patients died\nMaharashtra: થાણેમાં કોરોના વાઈરસના 226 નવા કેસ, છ દર્દીઓના મોત\nથાણેમાં છેલ્લા 24 કલાકમાં 3,301 લોકો કોરોનાથી સાજા થયા છે, જ્યારે 226 નવા કોરોના કેસ નોંધાયા છે. આ સિવાય કોરોનાથી6લોકોના મોત થયા છે. એટલે કે મુંબઈમાં પણ સાજા થયેલા લોકોની સંખ્યા કરતા વધુ નવા કેસ સામે આવી રહ્યા છે.\nPublish Date - 6:13 pm, Sat, 28 August 21 Edited By: Nidhi Bhatt Follow us -\nથાણેમાં કોરોનાના કેસમાં ફરી ઉછાળો\nમહારાષ્ટ્રના (Maharashtra) થાણે (Thane) જિલ્લામાં ફરી એકવાર લોકો માટે ચિંતાજનક સમાચાર સામે આવ્યા છે. કોરોનાના નવા કેસોની સંખ્યા કોરોનામાંથી સાજા થતાં લોકોની સંખ્યા કરતા વધુ આવવા લાગી છે. એટલે કે વધારે લોકો કોરોના સંક્રમિત થઈ રહ્યા છે. રાજ્ય સરકારના આરોગ્ય વિભાગ અનુસાર (Corona in Maharashtra) એક દિવસમાં 226 લોકોમાં કોરોના વાઈરસ સંક્રમણની પુષ્ટિ થઈ છે. આ પછી હવે કોવિડ -19ના કેસ વધીને 5,50,577 થઈ ગયા છે. જ્યારે થાણેમાં કોવિડ -19થી થતાં મૃત્યુમાં ઘટાડો જોવા મળ્યો છે અને મૃત્યુ દર (Death Rate) ઘટીને 2.04 ટકા થયો છે.\nઆરોગ્ય વિભાગના અધિકારીએ જણાવ્યું કે શુક્રવારે કોરોના સંક્રમણના તમામ નવા કેસ નોંધાયા છે. આ દરમિયાન કોરોના વાઈરસને કારણે વધુ6દર્દીઓના મોત બાદ જિલ્લામાં મૃત્યુઆંક વધીને 11,276 થયો છે. તે જ સમયે પડોશના પાલઘર જિલ્લામાં કોરોના વાઈરસ સંક્રમણના કેસ વધીને 1,34,408 થઈ ગયા છે, જ્યારે મૃત્યુઆંક 3,292 પર પહોંચી ગયો છે.\nકોરોનાની સ્થિતિ ચિંતા વધારી રહી છે\nરાજ્યમાં છેલ્લા ઘણા દિવસોથી એક વસ્તુ મોટી રાહત આપનારી બની છે કે નવા કોરોના સંક્રમિતોની સંખ્યા 10 હજારથી ઓછી થઈ ગઈ છે. સામાન્ય રીતે આ સંખ્યા4હજારથી6હજારની વચ્ચે રહે છે. મુંબઈમાં પણ છેલ્લા ઘણા મહિનાઓથી કોરોનાની સ્થિતિ સતત સુધરી રહી છે.\nપરંતુ મુંબઈની વાત કરીએ તો અહીં પણ ચિંતાજનક સમાચાર સામે આવ્યા છે. કોરોનામાંથી સાજા થનારા લોકોની સંખ્યા કોરોનાના નવા કેસો કરતા ઓછી થઈ રહી છે. છેલ્લા 24 કલાક દરમિયાન સક્રિય કેસમાં 1,183નો વધારો થયો છે. આ સાથે સક્રિય કેસ વધીને 55,091 થયા છે. આ દરમિયાન રાજ્યમાં 3,301 દર્દીઓ સાજા થયા બાદ કોરોના સંક્રમણમાંથી સાજા થનારા લોકોની સંખ્યા વધીને 62,55,451 થઈ ગઈ છે. જ્યારે 170 દર્દીઓના મૃત્યુને કારણે આ રીતે કુલ મૃત્યુઆંક વધીને 1,36,900 થયો છે.\nઉલ્લેખનીય છે કે મહારાષ્ટ્રમાં બીજી લહેર ધીમે – ધીમે હળવી પડી રહી છે, ત્યારે રાજ્ય સરકારે મુંબઈમાં કોરોનાના કારણે લગાવાયેલા પ્રતિબંધોમાં મહદ્દ અંશે છૂટ -છાટ આપી છે. મુંબઈની જીવાદોરી ગણાતી મુંબઈ લોકલ ફરીથી સામાન્ય લોકો માટે કેટલાક નિયમો સાથે ચાલુ કરવામાં આવી છે. દેશમાં હજુ કોરોનાની ત્રીજી લહેરની આગાહીઓ સંભળાય રહી છે, ત્યારે રાજ્યમાં ફરી કોરોનાના કેસમાં ઉછાળો આવવાના કારણે સરકાર તેમજ લોકો પણ ચિંતામાં મુકાયા છે.\nઆ પણ વાંચો : Maharashtra : નારાયણ રાણેએ ઉદ્ધવ ઠાકરે પર કર્યા પ્રહાર, કહ્યુ “હું શિવસેના વિશે ઘણું જાણું છું, ધીમે ધીમે પોલ ખોલીશ”


IPLની તરફેણ : જોન્ટી રોડ્સે કહ્યું, IPL ક્રિકેટ કેલેન્ડરનો મહત્ત્વનો ભાગ, લેન્ગરે ઓસ્ટ્રેલિયાના ખેલાડીઓને ટૂર્નામેન્ટમાં મોકલવાની તરફેણ કરી - CN24NEWS\nHomeIPLની તરફેણ : જોન્ટી રોડ્સે કહ્યું, IPL ક્રિકેટ કેલેન્ડરનો મહત્ત્વનો ભાગ, લેન્ગરે...\nIPLની તરફેણ : જોન્ટી રોડ્સે કહ્યું, IPL ક્રિકેટ કેલેન્ડરનો મહત્ત્વનો ભાગ, લેન્ગરે ઓસ્ટ્રેલિયાના ખેલાડીઓને ટૂર્નામેન્ટમાં મોકલવાની તરફેણ કરી\nમેલબોર્ન/જોહાનિસબર્ગ. ઇન્ડિયન પ્રમિયર લીગ (IPL)ના આયોજન પર ભલે હજુ સુધી સ્થિતિ સ્પષ્ટ થઈ ન હોય, પરંતુ ક્રિકેટ દુનિયાના અનેક દિગ્ગજ નામ તેના આયોજનની વાત કરી રહ્યા છે. સૌરવ ગાંગુલી દ્વારા સપ્ટેમ્બરમાં યોજાનારો એશિયા કપ રદ્દ કરવાની જાહેરાત પછી ટૂર્નામેન્ટના આયોજનની આશા વધી છે.\nઆ દરમિયાન ઓસ્ટ્રેલિયાના મુખ્ય કોચ લેન્ગરે કહ્યું કે, જો IPLની આયોજન થાય છે તો ઓસ્ટ્રેલિયાના ખેલાડીઓને રમવા જવાની મંજૂરી મળવી જોઈએ. સ્પષ્ટ શબ્દોમાં કહું તો હું હંમેશાં વિજયની સ્થિતિ જોઉં છું. આશા છે કે શિડ્યુલની સ્થિતિ સ્પષ્ટ થશે તો ખેલાડી જઈ શકશે. લેન્ગરની ઈચ્છા છે કે, સપ્ટેમ્બરમાં ઓસ્ટ્રેલિયા મર્યાદિત ઓવરોની શ્રેણી માટે ઈંગ્લેન્ડનો પ્રવાસ પણ કરે. સ્મિથ, વોર્નર, કમિન્સ સહિત ઓસ્ટ્રેલિયાના 17 ખેલાડી તેમાં ભાગ લેશે.\nઆશા છે અમે આઈપીએલ જોઈ શકીશું: જોન્ટી રોડ્સ\nકિંગ્સ ઈલેવન પંજાબના ફિલ્ડિંગ કોચ જોન્ટી રોડ્સે કહ્યું કે, IPL 2008થી ક્રિકેટ કેલેન્ડરનો એક ભાગ બની ગઈ છે. તેના વગર વર્ષ પસાર કરવું મુશ્કેલ છે. તેમના અનુસાર ખેલાડીઓની આર્થિક સ્થિતિ માટે પણ તે મહત્ત્વની છે. દક્ષિણ આફ્રિકાના પૂર્વ ક્રિકેટરે કહ્યું કે, ‘આર્થિક સ્થિતિ અને ખેલાડીઓના ભવિષ્ય માટે આ અત્યંત મહત્ત્વની ટૂર્નામેન્ટ છે. દુનિયાના ટોચના ખેલાડીઓ તેમાં ભાગ લે છે. મને આશા છે કે, વર્ષના અંત સુધીમાં સ્થિતિ સુધરશે અને આપણે આઈપીએલ જોઈ શકીશું’. તેણે સ્વીકાર્યું કે, રોગચાળાને જોતાં ટી20 વર્લ્ડ કપનું આયોજન મુશ્કેલ છે. વર્લ્ડ કપનું આયોજન ઓક્ટોબર-નવેમ્બરમાં ઓસ્ટ્રેલિયામાં થવાનું છે. શુક્રવારે યોજાનારી આઈસીસીની મીટિંગમાં ટૂર્નામેન્ટને સ્થગિત કરવાની જાહેરાત થઈ શકે છે. BCCI પહેલા જ કહી ચુક્યું છે કે, વર્લ્ડ કપની સ્થિતિ સ્પષ્ટ થયા પછી જ આઈપીએલ અંગે નિર્ણય લેવાશે.\nઆઈપીએલની યજમાનીની ઓફર કરી નથી : ન્યુઝીલેન્ડ\nન્યુઝીલેન્ડ ક્રિકેટે સ્પષ્ટતા કરી કે, અમે આઈપીએલની યજમાની કરવાની ઓફર આપી નથી. અગાઉ મીડિયામાં દાવો કરાયો હતો કે, કોરોનાના કારણે આઈપીએલ વિદેશમાં યોજાશે તો યુએઈ અને શ્રીલંકા પછી ન્યુઝીલેન્ડ પણ તેની યજમાનીની સ્પર્ધામાં છે. જોકે ન્યુઝીલેન્ડ ક્રિકેટ (એનઝેડસી)એ તેને માત્ર અફવા ગણાવી છે.\nPrevious articleસુઝુકી Gixxer બાઇક્સની કિંમત ₹2,070 સુધી વધી, હવે ગ્રાહકે ખરીદવા 1.13 લાખ રૂપિયા ચૂકવવા પડશે\nNext articleસૌર પ્લાન્ટ : PM મોદીએ એશિયાના સૌથી મોટો સોલર પ્લાન્ટનું લોકાર્પણ કર્યું, કહ્યું- તેનાથી મધ્યપ્રદેશ સસ્તી વીજળીનો હબ બની જશે


કારખાનાઓ ની છત પર ગોળ-ગોળ શું ઘૂમે છે? શું તમે જાણો છો તેનો જવાબ? તો અહી ક્લિક કરી ને જાણો… – ગુજરાતી વાયરો\nકારખાનાઓ ની છત પર ગોળ-ગોળ શું ઘૂમે છે? શું તમે જાણો છો તેનો જવાબ? તો અહી ક્લિક કરી ને જાણો…\nઆપણા રોજિંદા જીવનમાં, આપણે બધા આપણી આસપાસ ઘણી એવી વસ્તુઓ જોતા રહીએ છીએ, જેના વિશે આપણને જાણવાની ઈચ્છા હોય છે, પરંતુ ઈચ્છ્યા પછી પણ આપણે તેમના વિશે જાણી શકતા નથી.\nતે જ સમયે, આવી વસ્તુઓમાં એક વસ્તુ એકદમ સરળ છે, જે છેલ્લા કેટલાક વર્ષોથી ઘણું દેખાઈ રહ્યું છે. ઘણીવાર આપણે બધાએ ફેક્ટરીઓ ઉપર કંઈક ફરતું જોયું હશે,\nહા, તમે તમારી આસપાસના કારખાનાઓની છત પર સ્ટેનલેસ સ્ટીલના બનેલા નાના ગુંબજો જોયા જ હશે. ખરેખર, આ ગુંબજ, જે સૂર્યપ્રકાશમાં ખૂબ તેજસ્વી દેખાય છે, તમે મોટે ભાગે આજુબાજુ ફરતા જોવા મળશે. જો કે, શું તમે જાણો છો કે આ વસ્તુ શું છે અને તે કેવી રીતે કાર્ય કરે છે?\nટર્બો વેન્ટિલેટર સાધનો અન્ય ઘણા નામોથી ઓળખાય છે\nવાસ્તવમાં, ફેક્ટરીઓની છત પર ઘુમ્મટ જેવી દેખાતી આ વસ્તુને ટર્બો વેન્ટિલેટર કહેવામાં આવે છે. તેના ઘણા અન્ય નામો છે જેમ કે એર વેન્ટિલેટર, ટર્બાઇન વેન્ટિલેટર, રૂફ એક્સ્ટ્રેક્ટર વગેરે.\nતે સમયમાં, ટર્બો વેન્ટિલેટર માત્ર ફેક્ટરીઓ અને મોટા સ્ટોર્સમાં જ દેખાતા નથી પરંતુ અન્ય પરિસરમાં પણ સ્થાપિત થાય છે. ખરેખર હવે તમે તેને ઘણા મોટા રેલવે સ્ટેશનોની છત પર અને ઓડિટોરિયમ અથવા ઓડિટોરિયમની છત પર ફરતા જોઈ શકો છો.\nટર્બો વેન્ટિલેટરનું મુખ્ય કાર્ય શું છે?\nજો કે, છત પર સ્થાપિત આ ટર્બો વેન્ટિલેટરના ચાહકો મધ્યમ ઝડપે દોડતા રહે છે. હકીકતમાં, તેમનું મુખ્ય કાર્ય ફેક્ટરીઓ અથવા પરિસરની અંદર રહેલી ગરમ હવાને છત દ્વારા બહાર કાવાનું છે.\nબીજી બાજુ, જ્યારે તે ગરમ હવાને બહાર કાઢે છે, ત્યારે બારીઓ અને દરવાજામાંથી આવતી નવી તાજી અને કુદરતી હવા લાંબા સમય સુધી ફેક્ટરીઓમાં રહે છે, જે કર્મચારીઓને ઘણી રાહત આપે છે.\nફેક્ટરીઓમાં તાપમાન પણ નિયંત્રિત થાય છે. ખરેખર, ટર્બો વેન્ટિલેટર ગરમ હવાને બહાર કાે છે અને ફેક્ટરીઓમાંથી દુર્ગંધ દૂર કરે છે. જો કે, એટલું જ નહીં, જ્યારે હવામાન બદલાય ત્યારે તે અંદરનો ભેજ પણ બહાર લાવે છે. જેનાથી કામ કરતા લોકોને રાહત મળે છે.\nમિત્રો સાથે પણ શેર કરો\nઉલ્લેખનીય છે કે આ માહિતી વાંચ્યા પછી, હવે જ્યારે પણ તમે ટર્બો વેન્ટિલેટરને ક્યાંય પણ જોશો, તમે તેને અન્ય કોઈ નામથી નહીં પરંતુ તેના પોતાના નામ અને તેના કામથી ઓળખી શકશો. જો કે, આ સિવાય, જો તમારા મિત્રો અથવા નજીકના લોકોને ટર્બો વેન્ટિલેટર વિશે માહિતી નથી, તો તમે તેમને તેના વિશે પણ જાણ કરી શકો છો.


Home > Health > એક પ્રજાતી જેનું લોહી ૧૦ લાખ રૂપિયા પ્રતિ લીટરઃ માનવ જીવન માટે અમૃત\nએક પ્રજાતી જેનું લોહી ૧૦ લાખ રૂપિયા પ્રતિ લીટરઃ માનવ જીવન માટે અમૃત\nદુનિયામાં એવી ઘણી ચીજો છે જેના વિશે આપણે આજે પણ જાણતા નથી. પાણીમાં રહેલી ઘણી પ્રજાતીઓ આજે પણ એક સંશોધનનો વિષય બની રહી છે. તેવી જ રીતે પાણીમાં મળી આવતો એક કીડો જેના લોહીમાં એટલી શક્તિ છે કે તેના લોહીને અમૃતથી ઓછો આંકી ન શકાય.\nઆ કીડો વૈજ્ઞાનિકો માટે પણ વિચારવાનો વિષય બન્યો છે. જો કે તબીબી વિજ્ઞાન પ્રમાણે પાણીમાં રહેનાર આ એક કરચલાની પ્રજાતી છે જેનું નામ હોર્સ-શૂ કૈબ છે. આ કરચલાનું લોહી વાદળી કલરનું હોય છે. આ કરચલાની ખાસિયત એ છે કે આના લોહીની કિંમત લગભગ ૧૦ લાખ રૂપિયા પ્રતિ લીટર છે. જો કે આ ખાસિયતના કારણે જ આ કરચલાને મારી નાખવામાં આવે છે. આ કરચલાની બનાવટ ઘોડાની નાળ જેવી હોય છે જેથી તેનું નામ હોર્સ શૂ કૈબ રાખવામાં આવ્યું છે.\nઆ કરચલાની પ્રજાતી લગભગ ૪૫ કરોડ વર્ષથી અસ્તિત્વમાં છે. કરોડો વર્ષ થયા બાદ પણ આના આકારમાં કોઇ ખાસ બદલાવ આવ્યો નથી. તબીબી વિજ્ઞાનમાં આ કરચલાનું લોહી તેની એન્ટિ બેક્ટેરિયલ પ્રોપર્ટી માટે વપરાય છે. આ કરચલાનો રંગ વાદળી હોય છે કારણ કે તેના લોહીમાં કોપર બેસ્ડ હીમોસાઇનિન છે, જે ઓક્સિજનને શરીરના પ્રત્યેક ભાગમાં લઇ જવા માટે મદદ કરે છે અને તેથી તેને અમૃત ગણવામાં આવે છે.\nઆ કરચલાના લોહીની મદદથી માણસનો જીવ બચાવી શકાય છે. આના લોહીને શરીરના અંદર દાખલ કરી હાની પહોચાડનાર બેક્ટેરિયાની ઓળખ કરી શકાય છે. આની મદદથી હાની પહોચાડનાર બેક્ટેરિયા વિશે ચોક્કસ અને સચોટ જાણકારી મેળવી શકાય છે. આ જીવના લોહીથી માણસને આપવામાં આવતી દવાઓના દુષ્પ્રભાવ વિશે જાણી શકાય છે. આ જોતા કહી શકાય કે આ કરચલાની પ્રજાતી માણસ માટે ફાયદાકારક રહી છે.


જ ળરાશિ વરસી જોરદાર પણ જ ળાશયો હજુ રાંક!\nમેઘમહેર મ્યાન સૌરાષ્ટ્રમાં છૂટોછવાયો અડધાથી 4ાા ઇંચ\nરાજકોટ, તા. 16: સૌરાષ્ટ્રના અમુક વિસ્તારોમાં શાંત સ્વરૂપે પરંતુ પુષ્કળ જળરાશી કલાકોમાં જ વરસાવી દેનાર વરસાદે વિરામ લીધો છે. ગામોને ટાપુ બનાવતા પૂર ઓસરી રહ્યાં છે તો અમુક વિસ્તારો કે જે જોરદાર વરસાદની રાહમાં છે ત્યાં હળવા ભારે ઝાપટાંથી લઇ અડધાથી 4ાા ઇંચ મેઘમહેર વરસી છે.\nશુક્રવાર-શનિવારે મેઘરાજાએ હેત વરસાવ્યા પછી પણ સૌરાષ્ટ્રના શહેરીજનોનો મુખ્ય પ્રશ્ન હોય છે, કયાં- કેટલું પાણી આવ્યું? ત્યારે સિંચાઇ વર્તુળ પૂર એકમ હસ્તકના સૌરાષ્ટ્રના 80 ડેમોનું ચિત્ર જોતા હજી બહુ હરખાવા જેવું જણાતું નથી. રાજકોટ જિલ્લાના 25 ડેમોમાંથી ભાદર સહિત અરધાથી વધુ ડેમો સાવ ખાલીખમ છે. મોરબી જિલ્લાના તમામ9ડેમોમાં નવા નીર આવ્યા છે. જામનગર જિલ્લાના 21 ડેમો પૈકી4ખાલીખમ છે. દ્વારકા જિલ્લાના 12 ડેમો પૈકી 1 અને સુરેન્દ્રનગર જિલ્લાના 11 ડેમો પૈકી 1 ડેમ ખાલીખમ છે.\nઅમરેલી જિલ્લામાં 1 ડેમ ખાલી છે. આમ 80 ડેમો પૈકી 20 ડેમો હજી સાવ ખાલીખમ છે.\nવિગતવાર જોઇએ તો રાજકોટ જિલ્લાના ભાદર ડેમ, વેણુ-2 ડેમ, સોડવદર, સુરવો, ગોંડલી, વાછપરી, વેરી, મોતીસર, છાપરવાડી 1 અને 2, ઇશ્વરિયા અને કરમાળ ડેમો ખાલી છે. મોજ ડેમની સપાટી 18.90 ફૂટે પહોંચી છે. ફોફળ ડેમમાં 0.59 ફૂટનો વધારો થતાં તેની સપાટી 3.30 ફૂટ થઇ છે. આજી-1માં 2.40 ફૂટનો વધારો થતાં સપાટી 17.40 ફૂટ થઇ છે. આજી-2માં 0.36 ફૂટનો વધારો થતાં સપાટી 26.80 ફૂટ થઇ છે. આજી-3માં 1.90 ફૂટ નવું પાણી આવ્યું છે, તેની સપાટી 24.80 ફૂટ થઇ છે. સોડવદર ડેમમાં 0.16 ફૂટ પાણી આવ્યું છે. તેની સપાટી 23.10 છે. ડોંડીમાં 4.59 ફૂટ પાણી આવ્યું છે, તેની સપાટી 5.90 ફૂટ છે. ન્યારી-1માં 10.01 ફૂટનો વધારો હતો, પણ પાણીનો વપરાશ થઇ જતાં તેની સપાટી 9.20 ફૂટ છે. ન્યારી-2 ડેમમાં 1.48 ફૂટનો વધારો થતાં સપાટી 18.70 ફૂટ થઇ છે. ફાડદંડ બેટીમાં 12.83 ફૂટ પાણી આવ્યું છે. ખોડાપીપરની સપાટી 7.90 ફૂટ છે, લાલપરીમાં 15 ફૂટની જ સંગ્રહ ક્ષમતા છે, તે કાલે છલકાઇ ગયો છે. જ્યારે કર્ણુકીમાં 0.30 ફૂટની નવી આવક થઇ છે. 18 ફૂટના આ ડેમમાં માત્ર 0.30 ફૂટ પાણી છે. 17.70 ફૂટ ખાલી છે.\nમોરબી જિલ્લાના ડેમો જોઇએ તો: મચ્છુ-1 ડેમ છલકાઇ ગયો છે, મચ્છુ-2 ડેમ 33 ફૂટનો છે, તેમાં 32 ફૂટ પાણી ભરાયું છે. ડેમી-1 પણ 23 ફૂટે છલકાયો છે. ડેમી-2ની સપાટી 19.70 ફટૂ છે, જ્યારે તેમાં પાણી 18.70 ફૂટ છે. એક ફૂટ બાકી છે. ઘોડાધ્રોઇ ડેમની સપાટી 17 ફૂટ અને પાણી 16 ફૂટ આવી ગયું છે. તેને પણ એક ફૂટ બાકી છે. બંગાવડીમાં 5.30 ફૂટ નવું પાણી આવ્યું છે, તેની સપાટી 15.50 ફૂટે પહોંચી છે. બ્રાહ્મણી ડેમમાં 6.10 ફૂટ નવું પાણી આવ્યું છે, તેની સપાટી 19.60 ફૂટે પહોંચી છે. બ્રાહ્મણી-2 ડેમમાં 0.16 ફૂટ પાણી આવ્યું છે, સપાટી 11.80 ફૂટ થઇ છે. મચ્છુ-3માં પાણી 10.30 ફૂટ ભરાયું છે. તેની સપાટી 20.80 ફૂટ છે.\nજામનગર જિલ્લાના ડેમો જોઇએ તો સપડા, ડાઇમીણસર, ડેમી-3, ફોફળ-2, ઉંડ-3 અને ગઢકી ડેમો છલકાઇ ગયા છે. એ સિવાય સસોઇ ડેમમાં 10.43 ફૂટ નવા નીર આવતા તેની સપાટી 15.40 થઇ છે. પન્ના ડેમમાં 3.02 ફૂટ પાણી આવતા સપાટી 13.50ની થઇ છે. ફુલઝર-1માં 4.99 ફૂટ નવું પાણી આવતા સપાટી5ફૂટે પહોંચી છે. ફુલઝર-2માં 12.07 ફૂટ પાણી આવ્યું છે. તેનો જીવંત જથ્થો7ફૂટનો થયો છે.\nવીજરખી ડેમમાં 14.44 ફૂટ નવું પાણી આવ્યું છે તેની સપાટી 18.50 ફૂટે પહોચી છે. આજી-4માં 1.64 ફૂટ પાણી આવતા સપાટી 14.90 ફૂટે પહોંચી છે. રંગમતીમાં 18.04 ફૂટ નવું આવતા જીવંત સપાટી 13.50 ફૂટ થઇ છે. ઉંડ-1માં 14.11 ફૂટ પાણી આવતા સપાટી 22.30 ફૂટ થઇ છે. વાડીસંગમાં 8.73 ફૂટ પાણી આવતા સપાટી જીવંત સપાટી 0.70 ફૂટ થઇ છે. ફૂલઝર (કો.બા.)માં 2.79 ફૂટ નવું પાણી આવતા સપાટી 6.20 ફૂટે પહોચી છે. રૂપાવટીમાં 20.51 ફૂટ પાણી આવ્યું છે. પણ તેની જીવંત સપાટી 8.40 ફૂટ જ થઇ છે. રૂપારેલ ડેમમાં 8.86 ફૂટ નવું પાણી આવતા સપાટી 10.30 ફૂટે પહોંચી છે. ઉમિયાસાગરમાં 22.93 ફૂટ નવું પાણી આવતા જીવંત સપાટી 6.60 ફૂટે પહોંચી છે.\nદ્વારકા જિલ્લાના ડેમોની સ્થિતિ જોઇએ તો: સિંધણી ડેમ ખાલી છે. સાની ડેમમાં 2.13 ફૂટ પાણી આવતા સપાટી 4.60 ફૂટ, ઘી ડેમમાં 7.61 ફૂટ નવું પાણી આવતા સપાટી 8.10 ફૂટ, વર્તુ-1 ડેમમાં 21.33 ફૂટ નવું પાણી આવ્યું છે, તેનો જીવંત જથ્થો 11.50 થયો છે. વર્તુ-2 ડેમમાં 4.76 ફૂટનો વધારો થતાં તેની સપાટી 6.40 ફૂટ થઇ છે. સોનમતી ડેમમાં 12.07 ફૂટ નવા નીર આવતા સપાટી 18.50 ફૂટે પહોંચી છે. સેઢાભાડથરીમાં 2.46 ફૂટ પાણી આવતા સપાટી 4.90 ફૂટે પહોંચી છે.\nવેરાડી-1માં 4.59 ફૂટ નવું પાણી આવતા સપાટી 10.50 ફૂટ થઇ છે. કાબરકામાં 16.40 ફૂટ નવું પાણી આવ્યું છે. સપાટી 10.80 ફૂટ થઇ છે. વેરાડી-2માં 8.20 ફૂટ નવું પાણી આવતા સપાટી 14.10 ફૂટે પહોંચી છે. મીણસાર (વાનાવડ)માં 1.48 ફૂટ નવું પાણી આવતા 11.20 ફૂટની સપાટી થઇ છે.\nસુરેન્દ્રનગર જિલ્લાના ડેમો જોઇએ તો: વઢવાણ ભોગાવો-2, ધોળીધજા, મોરસલ, સબૂરી, ધારી, ત્રિવેણી-ઠાંગા ડેમો છલકાયા છે. વઢવાણ ભોગાવો (નાયકા)માં 3.08 ફૂટ નવું પાણી આવતા સપાટી 17 ફૂટે પહોચી છે. લીંબડી ભોગાવો - 1માં 10.39 ફૂટ નવું પાણી આવતા 20 ફૂટના આ ડેમની સપાટી 19.90 ફૂટની થઇ ગઇ છે. ફલકુ ડેમમાં 2.30 ફૂટ નવું પાણી આવતા સપાટી 11.30 ફૂટે પહોંચી છે. વાંસલ ડેમમાં 3.61 ફૂટ નવું પાણી આવતા સપાટી 6.90 ફૂટ થઇ છે. લીંબડી ભોગાવો -2વડોદમાં 3.94 ફૂટ નવું પાણી આવતા સપાટી 8 ફૂટે પહોંચી છે. નિંભણીમાં 10.83 ફૂટ પાણી આવતા તેનો જીવંત જથ્થો 4.60 ઉપર પહોંચ્યો છે.\nઅમરેલી જિલ્લાનાં 25 ફૂટની સંગ્રહ શક્તિ ધરાવતો સાંકરોલી ડેમ ખાલીખમ છે. જ્યારે પોરબંદર જિલ્લાના સોરઠી ડેમમાં 4.59 ફૂટ નવું પાણી આવતા તેની સપાટી 11.60 ફૂટ થઇ છે.\nભાવનગર: જિલ્લાના ચાર તાલુકામાં આજે ઝાપટાંથી અડધો ઈંચ વરસાદ પડયો હતો. પાલિતાણામાં 11, ઘોઘામાં3મીમી, જેસરમાં 8 મીમી વરસાદ નોંધાયો છે. ભાવનગરમાં માત્ર ઠંડો પવન ફૂંકાયો હતો.\nકોડિનાર: શહેર તથા તાલુકામાં છેલ્લા 24 કલાકમાં 2।। ઈંચ વરસાદ નોંધાતા કુલ 29 ઈંચ વરસાદ થયો છે. હજુ પણ ઝરમર સ્વરૂપે વરસાદ ચાલુ છે.\nખંભાળિયા: આજે ત્રુટક ત્રુટક વરસાદ પડયો હતો. ઝાપટા સ્વરૂપે માત્ર બે ઈંચ પાણી વરસ્યું છે. ડેમમાં નવા નીર આવતા રવિવારની રજાનો લાભ લઈ લોકો ઉમટી પડયાં હતાં. જિલ્લામાં સાર્વત્રિક હળવા-ભારે ઝાપટા સ્વરૂપે ભાણવડમાં6અને દ્વારકા તાલુકામાં 8 મીમી પાણી પડયું હતું.\nધોરાજી: ગઈકાલે દિવસ દરમિયાન હળવા ઝાપટા વરસ્યાં બાદ આજે રાત્રિના સમયે ધીમીધારે સતત વરસતા વરસાદમાં 24 કલાકમાં 2।। ઈંચ પાણી વરસી ગયું છે. સીઝનનો કુલ 13 ઈંચથી વધુ થયો છે. આ સમયસરના વરસાદથી ખેડૂતમાં આનંદની લાગણી પ્રસરી છે.\nજામનગર: જિલ્લાના જોડિયા ખાતે ગઈકાલે સવા છ ઈંચ વરસાદ વરસ્યાં બાદ ગતરાત્રે વધુ 4।। ઈંચ વરસાદ નોંધાયો છે. જ્યારે જામનગર શહેર, ધ્રોલ, જામજોધપુરમાં અડધો ઈંચ વરસાદ પડયો છે.\nઉના: શુક્રવારની રાતથી ધીમીધારે શરૂ થયેલો વરસાદ શનિવાર રાત્રે પણ ચાલુ હતો અને રવિવાર બપોર સુધીમાં 1 ઈંચ પડી જતાં બે દિવસનો4ઈંચ વરસાદ થયો છે. પાકને જીવતદાન આપતો આ ધીમીધારનો વરસાદ જમીનમાં ઉતરતા તળ સાજાં થયા છે. ગીરગઢડા પંથકના ગામોમાં બે ઈંચ વરસાદ થયો છે.\nજૂનાગઢ: સારા વરસાદની રાહ જોઈ રહેલાં સોરઠવાસીઓને માત્ર અડધા ઈંચથી દોઢેક ઈંચથી સંતોષ માનવો પડે છે. આજે વિસાવદરમાં એક, માળિયા, ભેંસાણ, મેંદરડામાં અડધો ઈંચ તથા જૂનાગઢ, વંથલી, માણાવદરમાં હળવા ઝાપટાં પડયા હતા.\nટંકારા: આજ સવારથી મેઘરાજાએ વિરામ લીધો હતો. થોડો સમય ઉઘાડ સાથે સારો તડકો નિકળતાં લોકોએ હાશકારો અનુભવ્યો છે.\nડોળાસા: ડોળાસા આસપાસના ગામોમાં 16મીએ મધરાત્રિથી આજ દિવસ દરમિયાન 65 મીમી વરસાદ થયો છે. અહીંની તમામ નદીઓમાં પૂર આવ્યા છે. છેલ્લા બે દિવસમાં 178 મીમી વરસાદ થયો હોય પાંચ પીપળવા ડેમ બીજી વખત ઓવરફલો થયો છે. વાવણી બાદ સારો વરસાદ પડતા મોલાત સોળેકળાએ ખિલી છે.\nવઢવાણ: ઝાલાવાડ પર આજે મેઘરાજાએ વિરામ લીધો હતો. સાયલા, વઢવાણમાં6મીમી, લખતર 17 મીમી તથા ધ્રાંગધ્રામાં5મીમી પાણી વરસ્યાના અહેવાલ છે.\nમોરબી: જિલ્લામાં બીજા દિવસે મેઘરાજા મહેરબાન રહેતા ગતરાત્રિથી સવાર સુધીમાં વધુ3ઈંચ શહેરમાં પડયો છે. આ વરસાદથી મચ્છુ-2 ડેમમાં આવક વધતા6દરવાજા3ફૂટ ખુલ્લા રાખવામાં આવ્યા છે. મચ્છુ-3ના7દરવાજા2ફૂટ ખુલ્લા છે. આ ડેમના હેઠવાસના ગામોને એલર્ટ કરાયા છે. હળવદ, વાંકાનેર, માળિયામાં ઝાપટા જ્યારે ટંકારામાં 14 મીમી વરસાદ નોંધાયો છે.\nરાજકોટ: શહેરમાં આજે2થી 8 મીમી વરસાદ ઝાપટાં સ્વરૂપે વરસ્યો હતો. જેમાં 8 મીમી કાલાવડ રોડ વિસ્તારનો છે.\nજ્યારે તાલુકા મથકોએથી મી.મી.માં મળેલાં આંકડાઓમાં ધોરાજી-6, ગોંડલ-5, જસદણ-6, જેતપુર-6, પડધરી-6 મીમી અને કોટડા સાંગાણીમાં એક ઈંચનો સમાવેશ થાય છે.\nકોંઝા ગામના તણાયેલા બાઇકચાલકનો મૃતદેહ મળ્યો\nજામનગર, તા.17: તાલુકાના કોંઝા ગામના ભૂપત ધીરૂભાઇ ચૌહાણ નામના યુવાન બાઇક સ્લીપ થતાં ધસમસતા વોંકળામાં ફંગોળાયો હતો. વરસાદી પૂરમાં તણાઇ ગયેલાં આ યુવાનની શોધખોળ દરમિયાન તેની લાશ એનડીઆરએફની ટીમને મળી આવી હતી.\nકયાં-કેટલું પાણી ભરાયું?\nરાજકોટના 25 ડેમોની કુલ ક્ષમતા 21,446 મીટર કયુબીક ફૂટ છે. આ પૈકી હજી માત્ર 3752 મીટર કયુબીક ફૂટ પાણી ભરાયું છે. 17,695 મીટર કયુબીક ફૂટ ખાલી છે.\nમોરબી જિલ્લાના9ડેમોની ક્ષમતા 10,631 મીટર કયુબીક ફૂટ છે, તેમાં 8351 મીટર કયુબીક ફૂટ પાણી ભરાયા છે, 2280 મીટર કયુબીક ફૂટ ખાલી છે.\nજામનગર જિલ્લાના 21 ડેમોની ક્ષમતા 10,842 મીટર કયુબીક ફૂટ છે, તેમાં 5533 મીટર કયુબીક ફૂટ પાણી ભરાયા છે. 5309 મીટર કયુબીક ફૂટ બાકી છે.\nદ્વારકા જિલ્લાના 12 ડેમોની ક્ષમતા 5115 મીટર કયુબીક ફૂટ છે, તેમાં માત્ર 1072 મીટર કયુબીક ફૂટ પાણી ભરાયા છે. 4043 મીટર કયુબીક ફૂટ બાકી છે.\nસુરેન્દ્રનગર જિલ્લાના 11 ડેમોમાં 3844 મીટર કયુબીક ફૂટ ક્ષમતા છે. તે સામે 2653 મીટર કયુબીક ફૂટ ભરાઇ ગયું છે. 1191 મીટર કયુબીક ફૂટ બાકી છે.\nક્યાં, કેટલો વરસાદ\nદરિયાની ખાડીમાં ડૂબી ગયેલા યુવાનની 20 કલાકે લાશ મળી\nઉના, તા. 16: ઉનાના ઓલવાણા ગામ પાસેની દરિયાની ખાડીમાં ડૂબી ગયેલા 22 વર્ષના જગદીશ નારણભાઇ દમણિયાની લાશ 20 કલાકના અંતે મળી હતી.\nગઇકાલે મૃતક જગદીશ તેના મિત્રો ખાણના મનુભાઇ ભીખાભાઇ દમણિયા અને જગાભાઇ ઓલવાણ ગામ પાસેની દરિયાની ખાડીમાં માછલા પકડવા ગયા હતાં. ત્યારે જગદીશ ખાડીમાં ડૂબી ગયો હતો. દરિયાના કરંટના કારણે ખાડીમાં પાણી હોવા છતાં તરવૈયાઓએ તેની શોધખોળ કરી હતી.પરંતુ ભાળ મળી ન હતી. આજે બપોરે પાણી ઓછું થતાં ફરીથી શોધ કરતાં 20 કલાકના અંતે તેની લાશ મળી આવી હતી. લાશને પોસ્ટમોર્ટમ માટે મોકલી આપવામાં અવી હતી. પીએસઆઇ ડી.આર. પઢેરિયાએ વધુ તપાસ હાથ ધરી હતી. મૃતક જગદીશના બે માસ પહેલા જ લગ્ન થયા હતાં. તેના મૃત્યુના કારણે પરિવારમાં ઘેરા શોકની લાગણી ફેલાઇ હતી.